دلێگە (ناوەند)و یاۋنەری و چاپەمەنی هێزەکانو پارێزنای گەلی-هەپەگە، جەی بارەۋە ۋەڵاکریاش دان و ئاشکراش کەردەن:
١٦و ئابی سەعات ٧و سائبی، جە دەڤەرو گۆڤه‌ندی کە سه‌ر به‌ ناوچەو شه‌مزینان-و پارێزگەو جۆله‌مێرگ-یەن، گەریلا هێرشش دژ بە سەنگەرەکانو سەربازە داگیرکەرەکانو تورکیای جە بەرزایی "دەریێ پانێ" ئەنجام دان و گورزی فرە قورسش ۋنە دێنێ. بەڵام سەبارەت بە زیانە گیانی و مادیەکان زانیاری تەمام بەدەست نەۋزیان.
١٣و ئابی جە ده‌ڤه‌رو كزل كیلیسه‌-ی کە سه‌ر به‌ ناوچه‌و قاقزمان-و پارێزگەو قارس-یەن و هامسنورەن چەنی ئەرمینیای و جۆرجیای، سپا داگیرکەرەکەو تورکیای ئۆپەراسیۆنش ئەنجام دابێ. سەرسەبای ۱٤و ئابی دوژمن بە فڕۆکێ و هەلیکۆپتەرێ جەنگیێ ناوچەکەش بۆردومان کەردەن. ۲ یەکینێ دوژمنی کە گەرەکشان بێ بیاۋانە دەڤەرێ بە نامێ کەڤرێ قوڵی، جە دمانیمەڕۆنە گەریلای جە ۲ قۆڵێۋە کەردێنێ ئامانج و جە ئاکامشەنە لانی کەم ۷ سەربازێ داگیرکەرێ کوشیێنێ و دەرەنجام جە ۱٥و ئابی، دوژمنی ئۆپەراسیۆنکار  ناچار بە پاشەکشێ کریان.
۱۳و ئابی جە ناوچەو باگۆکێ کە سەر بە پارێزگەو مێردین-یەن، دوژمن بە پەشتیۋانی فڕۆکەی بێفڕۆکەۋانی ئۆپەراسیۆنی فراۋانش ئەنجام دان، بەڵام جە ۱٦و ئابی بێ بەدەست ۋستەی ئەنجامی دمارە گێڵانەۋە.
٦و ئابی جە دەڤەرو دەشتێ کە بە ناوچەو قسڵە-و پارێزگەو دێرسیم-یەن، گەریلا و دوژمن ڕووبەڕووێ بیێنێ و گژیێنێ و گورزی فرە قورس جە دوژمنی دریان و ژمارێۋی فرێ سەربازێ کوشیێنێ و بریندارێ بیێنێ. بەڵام جەی بارەوە ئامارێ ورد و دروست بەدەست نەۋزیان. جە ڕووبەرووبیەکەیەنە ۱ گەریلا جە دمای جەنگ و مدرامانی قارەمانانەی شەهید بیەن، کە دماتەر شناسنامەکەش ئاشکرا مەکریۆنە.
